open-index/open-wikipedia-markdown huggingface dataset:
Φρέντμουντ Μάλικ

Ο **Φρέντμουντ Μάλικ** (1944 - ) είναι Αυστριακός οικονομολόγος με επιστημονικό πεδίο εργασίας την διοίκηση επιχειρήσεων. Έχει ιδρύσει και είναι διευθυντής της Σχολής Διοίκησης Επιχειρήσεων στο Σανκτ Γκάλλεν.
## Βιογραφία
Γεννήθηκε το 1944 στο Λούστενάου (γερμ. Lustenau). Σπούδασε στο Πανεπιστήμιο του Ίνσμπρουκ απότο 1968 και συνέχισε στο Σανκτ Γκάλλεν από το 1970. Σπούδασε οικονομία, κοινωνιολογία, λογική και φιλοσοφία. Αναγορεύτηκε διδάκτωρ το 1978 και διορίστηκε καθηγητής πανεπιστημίου της Οικονομίας στο πανεπιστήμιο του Σανκτ Γκάλλεν. 
## Ενδεικτική εργογραφίς
*Reihe: *Management: Komplexität meistern*:
**Band 1: *Management: Das A und Ο des Handwerks*, 2007, ISBN 978-3593382852
**Band 2: *Unternehmenspolitik und Corporate Governance*, 2008,  ISBN 978-3593382869
**Band 3: *Strategie: Navigieren in der Komplexität der Neuen Welt*, 2011,  ISBN 978-3593382876
**Gefährliche Managementwörter – Und warum man sie vermeiden sollte*
**Führen – Leisten – Leben. Wirksames Management für eine neue Zeit (Neuausgabe 2006, ISBN 3-593-38231-8)*. 
**Die Neue Corporate Governance*
**Systemisches Management, Evolution, Selbstorganisation*
**Management-Perspektiven*
**Strategie des Managements komplexer Systeme* 
**Management-Systeme*
**Krisengefahren in der Weltwirtschaft* 
**Effective Top Management*

## Παραπομπές


## Εξωτερικοί σύνδεσμοι

* επίσημη ιστοσελίδα

Κατηγορία:Αυστριακοί οικονομολόγοι
Λάλας Ηλείας

Ο **Λάλας**  είναι χωριό του δήμου Αρχαίας Ολυμπίας (Πρόγραμμα Καλλικράτης) στην περιφέρεια Δυτικής Ελλάδας. Αποτέλεσε επίσης έδρα του δήμου Φολόης που λειτούργησε την περίοδο 1997-2010. Ο πληθυσμός του είναι 554 μόνιμοι κάτοικοι και της ομώνυμης Τοπικής Κοινότητας είναι 636 σύμφωνα με την απογραφή του 2011.

## Ιστορικά στοιχεία
Στους βυζαντινούς χρόνους και κατά τον 14ο αιώνα ο Λάλας εποικίστηκε από Αλβανούς που είχαν έρθει από την Ήπειρο, μετά την ερήμωση της Πελοποννήσου. Οι κάτοικοί του πλήθυναν κατά τον Ρωσοτουρκικό πόλεμο του 1769, όταν στίφη μουσουλμάνων Αλβανών πλημμύρισαν την Πελοπόννησο. Τους κάλεσαν οι Τούρκοι για να τιμωρήσουν τους Έλληνες για τα Ορλωφικά, αλλά η ανεξέλεγκτα ληστρική δράση τους προκάλεσε την αντίδραση της Υψηλής Πύλης. Στάλθηκε στον Μοριά ο πασάς Χασάν Τζεσαερλής, ο οποίος, με τη βοήθεια και Ελλήνων κλεφτών, τους έδιωξε από την ύπαιθρο. Όσοι γλίτωσαν, κατέφυγαν στον Λάλα και συνέβαλλαν στην παντοδυναμία των μουσουλμάνων Αλβανών (κοινώς «Τουρκαλβανών») στην περιοχή μέχρι την ήττα τους από τους επαναστατημένους Ελληνες τον Ιούνιο του 1821 και την εγκατάλειψη του πλούσιου χωριού τους. Τις παραμονές της Επανάστασης, υπολογίζεται ότι ζούσαν στο Λάλα περίπου 1.000 οικογένειες μουσουλμάνων Λαλαίων.

Οι εύποροι Λαλαίοι Αλβανοί ήταν διάσημοι και για την χρήση των όπλων. Εκαναν επιδρομές σε χωριά και κάποιες φορές φάνηκαν χρήσιμοι στην πάταξη και δίωξη των κλεφτών, κυρίως της βορειοδυτικής Πελοποννήσου.

## Δείτε επίσης

* Μάχη του Λάλα

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012)
* 

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Λάλα Ηλείας, eetaa.gr. Ανακτήθηκε: 08/09/2016.
* Ε.Ε.Τ.Α.Α. - Διοικητικές μεταβολές Κοινότητας Λάλα Ηλείας, eetaa.gr. Ανακτήθηκε: 08/09/2016.

Κατηγορία:Χωριά της περιφερειακής ενότητας Ηλείας
Κατηγορία:Δήμος Φολόης
Τομή

Ο όρος **τομή** μπορεί να αναφέρεται:

* Στην Τομή συνόλων.
* Στη Χρυσή τομή.
* Στην Κωνική τομή.
* Στην Τομή Ντέντεκιντ.
* Στην Κωνική τομή.
* Στην τομή σύμφωνα με τη θεωρία των πιθανοτήτων.
Νεοχώρι Χίου

Το **Νεοχώρι** ή **Νεχώρι** βρίσκεται 9 χιλιόμετρα νοτίως της πόλεως της Χίου (Χώρας) και είναι από τα πρώτα Μαστιχοχώρια που συναντά κανείς φεύγοντας από τη Χώρα.

Σύμφωνα με την παράδοση η αρχική θέση του οικισμού ήταν στην παραλία της Αγίας Φωτεινής (Αγίας Φωτιάς), στη θέση Καμάρι, που εγκαταλείφθηκε ύστερα από πειρατικές επιδρομές. Το όνομα Νεοχώρι απαντάται για πρώτη φορά το 15ο αιώνα, με ελάχιστες όμως αναφορές από τους περιηγητές, που περιορίζονται είτε στην καταγραφή του ονόματος  είτε στην περιγραφή του ως ωραία πολίχνη με όμορφες γυναίκες. Το χωριό υπέστη εκτεταμένες ζημιές στον καταστροφικό σεισμό του 1881, οπότε από τους 1.228 κατοίκους έχασαν τη ζωή τους 173 και πολλά σπίτια γκρεμίστηκαν.
 
Το σύγχρονο Νεχώρι αποτελείται από σύνολο γραφικών λιθόκτιστων οικοδομών με τρεις εκκλησίες όπου η μία από τις τρεις λειτουργεί. Επίσης υπάρχουν δύο νηπιαγωγεία και δύο παιδικές χαρές, μία μεγάλη και μία μικρή. Τα περισσότερα παιδιά του Νεοχωρίου πηγαίνουν Δημοτικό στο σχολείο των Θυμιανών και Γυμνάσιο στην Καλλιμασιά.

Η κεντρική εκκλησία του χωριού είναι αφιερωμένη στα Εισόδια της Θεοτόκου και είναι ένα παράδειγμα τοπικής αρχιτεκτονικής του 19ου αιώνα. Καταστράφηκε κατά την σφαγή της Χίου το 1822 από τους Τούρκους αφού γυναικόπαιδα ζήτησαν άσυλο μέσα στον Ναό. Το 1842 ξαναχτίστηκε και βασιλεύει έως και σήμερα στο κέντρο του χωριού. Ο ναός φημίζεται για το ξυλόγλυπτο τέμπλο του καθώς και τα διάφορα παλιά κειμήλια του. Απέναντι από τον Ναό είναι το καμπαναριό στο οποίο βρίσκεται το μουσείο όπου φυλάσσονται εικόνες και σκεύη που σπανίζουν στις μέρες μας. Στις 27 Ιουνίου 2019 έπεσε τμήμα του σοβά της οροφής του κεντρικού κλίτους του Ιερού Ναού, ο Ναός επισκευάστηκε και άνοιξε έναν χρόνο αργότερα.
 
Σύγχρονες κατοικίες ανεγείρονται έξω από τα όρια του παλιού οικισμού προς τον επαρχιακή οδό Χίου - Καλλιμασιάς - Νενήτων. Η παραλία της Αγίας Φωτεινής ή Αγίας Φωτιάς ανήκει στο Νεοχώρι, όπως επίσης μοναστήρι του Αγίου Μηνά, που βρίσκεται χτισμένο σε λόφο κοντά στο χωριό. 
 
Το Νεχώρι ακολουθεί τη φθίνουσα πληθυσμιακή πορεία των χωριών της Χίου, σε λιγότερο όμως βαθμό από άλλα χωριά, λόγω της γειτνίασης του με την πόλη της Χίου, ενώ μέρος του πληθυσμού εγκαθίσταται μόνιμα στην παραλία της Αγίας Φωτεινής, που γνωρίζει τουριστική ανάπτυξη. Σύμφωνα με την απογραφή του 2001 το Δ.Δ. Νεοχωρίου είχε 593 κατοίκους, εκ των οποίων οι 521 στο Νεχώρι, οι 26 στη Μονή Αγίου Μηνά και οι 46 στην Παραλία Αγίας Φωτεινής. Το 2021 ο συνολικός πληθυσμός αυξήθηκε σε 701 κατοίκους.

Η αθλητική ομάδα του Νεοχωρίου ονομάζεται Άτλας και αγωνίζεται στην Β΄ τοπική κατηγορία.

## Παραπομπές


Κατηγορία:Χωριά της περιφερειακής ενότητας Χίου
Κατηγορία:Δήμος Χίου
Ζευγολατιό Μεσσηνίας

Το **Ζευγολατιό** βρίσκεται στη Μεσσηνία, σε απόσταση 2 χιλιομέτρων περίπου βόρεια από το Μελιγαλά και σε υψόμετρο 50 μέτρα. Έχει πληθυσμό 296 κατοίκους σύμφωνα με την απογραφή του 2021 ενώ με αυτήν του 2011 ήταν 346. Στον οικισμό υπάρχει σιδηροδρομικός σταθμός της γραμμής προς Καλαμάτα.

## Η ονομασία
Το τοπωνύμιο προέρχεται από το προσηγορικό *ζευγηλατείον*. Η λέξη είναι βυζαντινή (αρχ. *ζευγηλάτης*, *ζευγολατώ*) και σημαίνει το αγρόκτημα το οποίο έχει οίκημα.

## Παραγωγή
Είναι γνωστό για το παστέλι που βγάζει επί πολλά χρόνια. Καλλιεργείται λάδι και καλαμπόκι. Επίσης παραγωγική μονάδα είναι και το πυρηνελαουργείο.

## Παραπομπές


Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Οιχαλίας
Αλμπουφέρα

thumb|right|280px|Η λιμνοθάλασσα Αλμπουφέρα, δορυφορική λήψη
Η **Αλμπουφέρα** είναι σημαντική λιμνοθάλασσα της Ισπανίας. Βρίσκεται παρά τις ανατολικές ακτές της και σε απόσταση περίπου τα 12 χλμ. νοτιοανατολικά της πόλης Βαλένθια. Συνδέεται με τη Μεσόγειο από δύο ανοίγματα ισάριθμων τάφρων, ένα στο βόρειο και ένα στο νότιο άκρο τα οποία όμως κλείνουν για δύο μήνες περίπου το χρόνο προκειμένου ν΄ ανέβει η στάθμη της και να κατακλύσει τους παρόχθιους τεράστιους σε έκταση οριζώνες. Η συνολική της έκταση στην ανώτερη στάθμη φθάνει τα 85 τ.χλμ.
	
Η Αλμπουφέρα αποτελεί σήμερα έναν υπέροχο και σημαντικό υδροβιότοπο της Ισπανίας με μακρύ κατάλογο ειδών της πανίδας και της χλωρίδας αυτού. Για το λόγο δε αυτό και έχει χαρακτηριστεί εθνικό πάρκο με τον τίτλο "Εθνικό Πάρκο της Αλμπουφέρας" που προστατεύεται από ειδική σχετική νομοθεσία, τόσο ευρωπαϊκή όσο και από εσωτερική.

## Σπουδαιότητα
Η προσφορά της λιμνοθάλασσας αυτής τόσο σε αλιεύματα όσο και σε γεωργικά προϊόντα κυρίως σε ρύζι είναι επίσης σπουδαία. Η αλιεία στο χώρο αυτό φέρεται να ήταν γνωστή από την αρχαιότητα ενώ από τον 12ο αιώνα φέρονται οι πρώτοι περί αυτής κανονισμοί. Κυριότερα είδη ψαριών που αλιεύονται εδώ είναι χέλια, λαβράκια, κυπρίνοι κ.λπ.

## Ιστορία
Στη περιοχή της λιμνοθάλασσας αυτής ο Συσέ έδωσε το 1812 μεγάλη μάχη με τους Άγγλους τους οποίους και κατατρόπωσε. Για το λόγο αυτό του απονεμήθηκε στη συνέχεια ο τίτλος «τιμής» "Δούκας της Αλμπουφέρα".

## Πηγές
* "Εγκυκλοπαίδεια Πάπυρος Larousse Britannica" τομ.7ος, σελ. 103.

## Εξωτερικοί σύνδεσμοι
* 

Κατηγορία:Γεωγραφία της Ισπανίας
Κατηγορία:Κοινότητα της Βαλένθια
Κατηγορία:Λιμνοθάλασσες
Ηνωμένα Βουστάσια

Τα **"Ηνωμένα Βουστάσια"** ήταν ζαχαροπλαστείο - καφενείο στην Αθήνα. Βρισκόταν στην οδό Πανεπιστημίου 56, στη θέση που σήμερα βρίσκεται το ξενοδοχείο "Τιτάνια", και αποτελούσε δημοφιλές φιλολογικό, δημοσιογραφικό και καλλιτεχνικό κέντρο ενώ, όπως αναγράφεται σε διαφήμιση του καταστήματος (1911), "όλαι αι πνευματικαί Αθήναι, αι Αθήναι της αριστοκρατίας του πνεύματος συχνάζουν στα "Ηνωμένα Βουστάσια". Τακτικοί θαμώνες στα "Ηνωμένα Βουστάσια" ήταν, μεταξύ άλλων, ο Ιωάννης Κονδυλάκης, ο Σπύρος Μελάς, ο Διονύσιος Κόκκινος, ο Λάμπρος Πορφύρας και ο Κώστας Βάρναλης. Το κτίσμα μετατράπηκε στην αρχή στον κινηματογράφο "Τιτάνια" και το 1970 κατεδαφίστηκε για να δημιουργηθεί το ξενοδοχείο "Τιτάνια".

## Παραπομπές


## Βιβλιογραφία
* Γιάννης Παπακώστας *Φιλολογικά Σαλόνια και Καφενεία της Αθήνας*, Αθήνα, χ.χ.

Κατηγορία:Ιστορικά μνημεία στην Αθήνα
Εκκλησία Σαν Φεντέλε (Μιλάνο)

thumb|275px|Η εσωτερική όψη του ναού.
Η καθολική εκκλησία του **Σαν Φεντέλε** είναι εκκλησία των Ιησουιτών στην Επισκοπή του Μιλάνου, στη βόρεια Ιταλία.

Βρίσκεται στην καρδιά του Μιλάνο, ανάμεσα στο Παλάτσο Μαρίνο και στη Γκαλερία Βιτόριο Εμανουέλε Β΄, στην ομώνυμη πλατεία. Είναι αφιερωμένη στον Άγιο Φεντέλε. Η κατασκευή της εκκλησίας ανατέθηκε από τον Κάρλο Μπορρομέο (καθολικός καρδινάλιος, αρχιεπίσκοπος Μιλάνο) στον Ιταλό αρχιτέκτονα Πελλεγκρίνο Τιμπάλντι το 1559. Τα κύρια έργα τέχνης που βρίσκονται τώρα στο ναό Σαν Φεντέλε είναι: 
* Simone Peterzano: Deposizione
* Giovanni Battista Crespi: Sant'Ignazio
* Bernardino Campi: Quattro santi
* Lucio Fontana: Sacro Cuore
* Ambrogio Figino: Madonna della serpe (oggi collocata nella chiesa di Sant'Antonio Abate)

## Παραπομπές


## Βιβλιογραφία
* S. Della Torre, R. Schofield, *Pellegrino Tibaldi architetto e il San Fedele di Milano. Invenzione e costruzione di una chiesa esemplare *, NodoLibri, Como 1994
* A. Salvini Cavazzana, *San Fedele*, in "Le chiese di Milano", a cura di M.T. Fiorio, Electa, Milano, 2006

Κατηγορία:Εκκλησίες στην Ιταλία
Κατηγορία:Κτίρια και κατασκευές στο Μιλάνο
Κατηγορία:Εταιρεία του Ιησού
Λάλας (αποσαφήνιση)

Με το όνομα **Λάλας** αναφέρεται σήμερα ο οικισμός:
* Λάλας Ηλείας: χωριό του νομού Ηλείας

Με το όνομα αυτό αναφέρονταν κατά το παρελθόν οι οικισμοί:
* Νεοχώρι Ευβοίας: χωριό της Εύβοιας, πρώην Λάλας
* Ροδωνιά Φθιώτιδας: χωριό της Φθιώτιδας, πρώην Λάλα (η Λάλα)

Κατηγορία:Αποσαφηνίσεις ελληνικών τοπωνυμίων
Βώλακας (αποσαφήνιση)

Με το όνομα **Βώλακας** αναφέρονται:
*Βώλακας Τήνου, χωριό της Τήνου
*Βώλακας Δράμας, χωριό του νομού Δράμας

Κατηγορία:Αποσαφηνίσεις ελληνικών τοπωνυμίων
Scsh

Το **scsh** είναι ένα POSIX API που καλύπτει τη γλώσσα προγραμματισμού Scheme, ώστε να την κάνει κατάλληλη για συγγραφή σεναρίων (scripting).

## Χαρακτηριστικά
Το scsh περιλαμβάνει τα εξής χαρακτηριστικά:

* Υποστήριξη βιβλιοθήκης για λειτουργίες πάνω σε λίστες, χαρακτήρες, συμβολοσειρές
* Χειρισμό Κανονικών εκφράσεων με τη χρήση των *κανονικών εκφράσεων scheme*, μιας προσέγγισης "μικρής γλώσσας"
* Υποστήριξη δικτύου
* Υποστήριξη υψηλού επιπέδου για σενάρια τύπου awk, ενσωματωμένη στη γλώσσα σαν μακροεντολές
* Αφαιρέσεις (abstractions) που υποστηρίζουν ψευδή τερματικά (pseudo terminals)
* Γλώσσα κελύφους, με τη χρήση quasi-quotation.

## Παράδειγμα
* Τυπώνει μια λίστα όλων των εκτελέσιμων που είναι διαθέσιμα μέσω της PATH στην πρότυπη έξοδο:


```scheme
#!/usr/local/bin/scsh -s
!#

(define (executables dir)
  (with-cwd dir
    (filter file-executable? (directory-files dir #t))))
(define (writeln x) (display x) (newline))

(for-each writeln
  (append-map executables ((infix-splitter ":") (getenv "PATH"))))
```


## Δείτε επίσης
* Κέλυφος (υπολογιστές)
* Διερμηνέας γραμμής εντολών
* esh (Unix)

## Εξωτερικοί σύνδεσμοι
* Κεντρική σελίδα 
* Σελίδα στο Sourceforge 
* Downloads 

Κατηγορία:Γλώσσες προγραμματισμού σεναρίων
Κατηγορία:Ελεύθερο λογισμικό
Κατηγορία:Κελύφη του Unix
Ντάτο Κβιρκβέλια

Ο **Ντάτο Κβιρκβέλια** (γεωργ. დავით კვირკველია - *Davit Kvirkvelia*), γεννημένος στις 27 Ιουνίου 1980, είναι διεθνής αμυντικός ποδοσφαιριστής από τη Γεωργία. Έχει αγωνιστεί σε ομάδες στη Γεωργία, στη Ρωσία και στην Ουκρανία. Με τη ρωσική ΦΚ Ρούμπιν Καζάν αγωνίστηκε στο Τσάμπιονς Λιγκ. Από τον Ιανουάριο του 2011 αγωνίστηκε για ένα χρονο στην Ελλάδα, στην Α΄ Εθνική, με τoν Πανιώνιο. Στις 13 Ιανουαρίου 2012 διέκοψε το συμβόλαιό του με το σύλλογο κοινή συναινέσει και συνεχίζει την καριέρα του στην Κύπρο. Έχει ύψος 1,84 καιαγωνίζεται ως αριστερό μπακ.

## Καριέρα

## Εξωτερικές συνδέσεις
* Παρουσία στη Ρούμπιν

Κατηγορία:Γεωργιανοί ποδοσφαιριστές
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Εθνικής Γεωργίας
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Ρουμπίν Καζάν
Κατηγορία:Ποδοσφαιριστές Αλάνια Βλαντικαφκάς
Κατηγορία:Ποδοσφαιριστές Ντιναμό Τιφλίδας
Κατηγορία:Ποδοσφαιριστές ΦΚ Μεταλούργκ Ζαπορίζια
Κατηγορία:Ποδοσφαιριστές Εθνικής Γεωργίας Κ21
Κατηγορία:Ποδοσφαιριστές Ντίλα Γκόρι
Κατηγορία:Ποδοσφαιριστές Κολτσέτι-1913 Πότι
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ποδοσφαιριστές Πρέμιερ Λιγκ Ρωσίας
Κατηγορία:Ποδοσφαιριστές ΦΚ Ανζί Μαχατσκαλά
Ρωμαϊκό Δίκαιο

[thumb|right|210px|[Ακρωνύμιο από τη λατινή φράση **S**enatus **P**opulusque **R**omanus- Σύγκλητος και Λαός της Ρώμης.]]
**Ρωμαϊκό Δίκαιο** είναι το νομικό σύστημα της αρχαίας Ρώμης, συμπεριλαμβανομένης της ρωμαϊκής στρατιωτικής δικαιοσύνης και των νομικών εξελίξεων που εκτείνονται σε πάνω από χίλια χρόνια νομολογίας, περίπου από το 753 π.Χ. έως τον Ιουστινιάνειο Κώδικα του 529. Η ιστορική σημασία του Ρωμαϊκού Δικαίου αντανακλάται από τη συνεχιζόμενη χρήση της λατινικής νομικής ορολογίας σε πολλά νομικά συστήματα που επηρεάστηκαν από αυτό. Απ΄ όλες τις νομοθεσίες της αρχαιότητας, το Ρωμαϊκό Δίκαιο φέρεται ως το πληρέστερο στους σύγχρονους νομομαθείς μελετητές και αυτό από την πληθώρα των πηγών που έχουν διασωθεί και παρέχουν την ευχέρεια της μελέτης, αλλά και των εξελίξεων ακόμη αυτού, συνέχεια των οποίων φέρεται το Βυζαντινό Δίκαιο.

Το καθεαυτό Ρωμαϊκό Δίκαιο περιλαμβάνει τη νομοθεσία που ανέπτυξε η Ρώμη, από το συμβατικό έτος ίδρυσής της (759 π.Χ.), μέχρι την πτώση της Ρωμαϊκής Αυτοκρατορίας που άλλοι θεωρούν τον 5ο αιώνα μ.Χ. όπου και ακολουθεί το Βυζαντινό Δίκαιο, και άλλοι το 1453, θεωρώντας και το βυζαντινό ως ρωμαϊκό.

Στη σύγχρονη όμως αντίληψη ο όρος είναι πολύ γενικότερος περιλαμβάνοντας και παρεμφερείς νομοθεσίες που δημιουργήθηκαν με το χρόνο παράλληλα και ίσχυαν εκτός ρωμαϊκής αυτοκρατορίας και που έφθασαν να διατηρούνται σχεδόν μέχρι το 1900 όπως συνέβαινε στη Βαυαρία και την υπόλοιπη Γερμανία που ίσχυε ως "βοηθητικό", ή "επικουρικό δίκαιο".

Τελικά αυτός υιοθετήθηκε και ως κοινός νομοθετικός κώδικας από πλείστα κράτη - Βασίλεια της Ευρώπης, όπως και της Ελλάδας και που ίσχυε όποτε δεν συγκρούονταν με σύγχρονες νομοθεσίες, εξ ου και ο χαρακτηρισμός "βοηθητικός, ή επικουρικός". Ιδιαίτερο χαρακτηριστικό στοιχείο που επιβεβαιώνει τα παραπάνω είναι ότι ακόμα και σήμερα αναφορές σε νομικούς όρους συνοδεύονται ή και αποδίδονται αυτούσια με λατινικούς του Ρωμαϊκού Δικαίου.

## Εξωτερικοί σύνδεσμοι
*
Γιώργος Γκαλίτσιος

Ο **Γιώργος Γκαλίτσιος** (γεν. στις 6 Ιουλίου 1986) είναι Έλληνας ποδοσφαιριστής που αγωνίζεται ως αμυντικός. Είναι γιος του παλαίμαχου διεθνούς ποδοσφαιριστή Γιάννη Γκαλίτσιου, αδελφός του επίσης ποδοσφαιριστή Αλέξανδρου Γκαλίτσιου.

## Συλλογική καριέρα
### ΑΕ Λάρισας
Ξεκίνησε την επαγγελματική του καριέρα από τη Λάρισα την περίοδο 2004-05 στη Β' Εθνική. Την επόμενη χρονιά (2005-06) έκανε το ντεμπούτο του στη μεγάλη κατηγορία, ενώ την περίοδο 2006-07 κατέκτησε το κύπελλο Ελλάδας. Στον τελικό που διεξήχθη στον Βόλο, στο Πανθεσσαλικό Στάδιο, το Σάββατο 5 Μαΐου 2007, με αντίπαλο τον Παναθηναϊκό, συμμετείχε και στα 90 λεπτά του αγώνα που βρήκε νικήτρια την ομάδα του με 2-1. Στους "βυσσινί" παρέμεινε και την επόμενη χρονιά (2007-08) με την ολοκλήρωση της οποίας αποχώρησε έπειτα από τέσσερα χρόνια, παίρνοντας μεταγραφή για τον Ολυμπιακό.

### Ολυμπιακός Πειραιώς
Το καλοκαίρι του 2008 εντάχθηκε στους "ερυθρόλευκους", με τους οποίους στην πρώτη του χρονιά κατέκτησε τόσο το πρωτάθλημα όσο και το κύπελλο. Τον Ιανουάριο του 2011 παραχωρήθηκε με τη μορφή δανεισμού στον Πανιώνιο για έξι μήνες και με την ολοκλήρωση της περιόδου αποχώρησε ως ελεύθερος.

### Λόκερεν
Επόμενος σταθμός στην καριέρα του υπήρξε η βελγική Λόκερεν, στην οποία εντάχθηκε τον Δεκέμβριο του 2011. Με τον βελγικό σύλλογο κατέκτησε ένα κύπελλο την περίοδο 2012-13. Το καλοκαίρι του 2015 με την ολοκλήρωση του συμβολαίου του αποχώρησε ως ελεύθερος, έπειτα από 3,5 χρόνια παρουσίας.

## Διεθνής καριέρα
Υπήρξε διεθνής με όλες τις "μικρές" εθνικές ομάδες (Παίδων, Νέων, Ελπίδων), ενώ έχει κληθεί και στην ομάδα των ανδρών, στις 25 Νοεμβρίου 2009, ενάντια στην Ουκρανία, για τα μπαράζ του Μουντιάλ του 2010, χωρίς όμως να πάρει χρόνο συμμετοχής.

## Στατιστικά στοιχεία
*Ενημέρωση έως 23 Μάη 2015

## Τίτλοι
* '''Πρωτάθλημα Α΄ Εθνικής'''
** 2008-09 (Ολυμπιακός)
* '''Κύπελλα Ελλάδος'''
** 2007 (Λάρισα)
** 2009 (Ολυμπιακός)
* **[[Κύπελλο Βελγίου]]**
** 2012 (Λόκερεν)

## Παραπομπές


## Εξωτερικοί σύνδεσμοι

* Το προφίλ του Γιώργου Γκαλίτσιου στο transfermarkt
* Η καριέρα του Γιώργου Γκαλίτσιου στο soccerway 

Κατηγορία:Αμυντικοί ποδοσφαιριστές
Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Α.Ε. Λάρισας
Κατηγορία:Ποδοσφαιριστές ΚΣΚ Λόκερεν
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Προ Λιγκ Βελγίου
Κατηγορία:Έλληνες ποδοσφαιριστές στο εξωτερικό
Κατηγορία:Ποδοσφαιριστές Ρουαγιάλ Εξελσιόρ Μουσκρόν
Κατηγορία:Ξένοι ποδοσφαιριστές στο Βέλγιο
Κατηγορία:Ποδοσφαιριστές Ανόρθωσης
Κατηγορία:Ποδοσφαιριστές Α΄ κατηγορίας Κύπρου
Αποδεικτικά μέσα

Στη δικονομία με τον όρο **αποδεικτικά μέσα** χαρακτηρίζονται όλα εκείνα τα μέσα διά των οποίων μπορεί ο/η δικαστής ή/και οι ένορκοι να πειστούν περί της αλήθειας, σε περιπτώσεις αμφισβητουμένων γεγονότων, ή και προβαλλομένων ισχυρισμών επί δικάσιμης υπόθεσης.

## Είδη αποδεικτικών μέσων
Στα αποδεικτικά μέσα των πολιτικών δικών περιλαμβάνονται:

* η ομολογία,
* τα τεκμήρια,
* η αυτοψία,
* οι εμπειροτέχνες (καταθέσεις ή εκθέσεις αυτών),
* οι μάρτυρες,
* ο όρκος και
* τα έγγραφα.

Στα αποδεικτικά μέσα των ποινικών δικών περιλαμβάνονται:

* οι ενδείξεις,
* η αυτοψία,
* η πραγματογνωμοσύνη,
* η ομολογία του κατηγορουμένου,
* οι μάρτυρες και
* τα έγραφα.

## Παραπομπές


Αποδεικτικα μεσα
Κάβο Σίδερο

thumb|250px|Ο δρόμος προς το Κάβο Σίδερο
Η ονομασία **Σίδερο** προέρχεται από τον Άγιο Ισίδωρο τον Πηλουσιώτη, έζησε τον 5ο αιώνα μ.Χ., με καταγωγή από την Αλεξάνδρεια της Αιγύπτου, ο οποίος σύμφωνα με την ορθόδοξη χριστιανική βιβλιογραφία έγινε μοναχός και ιερέας σε ένα μοναστήρι στο Πηλούσιο όρος στην Αίγυπτο, ήταν λόγιος και συγγραφέας πλήθους επιστολών 3000-7000 επιστολές, κοιμήθηκε το 450 μ.Χ.
Η τοποθεσία **Κάβο Σίδερο** βρίσκεται στο πιο ανατολικό σημείο της Κρήτης: μοναδική περιοχή, άγρια, άνυδρη, ανεμοδαρμένη και ενταγμένη στο δίκτυο Natura 2000. Κάποια αρχαία θεότητα συνυφασμένη με την ζωή των ναυτικών πιθανότατα λατρευόταν στην σημερινή τοποθεσία που βρίσκεται το εκκλησάκι του Αγίου Ισιδώρου. Άλλωστε η ευρύτερη περιοχή αυτής της λεπτής χερσονήσου ταυτίζεται με την αρχαία πόλη Ίτανο και είναι χαρακτηριστικό το ότι διατηρούνται θεμέλια κτηρίων και οικιών από την Μινωική εποχή, λόγω του ότι έμεινε ακατοίκητη για χίλια κ πλέον χρόνια, ίσως και επειδή υπήρξε αγαπημένος τόπος των κάθε λογής πειρατών, οι οποίοι εφορμούσαν στα παραπλέοντα πλοία.

Για τον τόπο υπάρχουν σχέδια τουριστικής ανάπτυξης αγγλικών συμφερόντων εταιρίας, η οποία σχεδιάζει την δημιουργία θερέτρου. Για την ώρα το Συμβούλιο της Επικρατείας έχει σταματήσει αυτό το σχέδιο, μετά και από κινητοποίηση οικολογικών ομάδων της Κρήτης αλλά και της παγκόσμιας κινητοποίησης για την προστασία αυτής της παρθένας περιοχής.

Κατηγορία:Ακρωτήρια της Κρήτης
Αυχεναλγία

Οι δισκοκήλες στον αυχένα παρατηρούνται συχνότερα στο Α5-Α6 μεσοσπονδύλιο διάστημα και ακολούθως στο Α6-Α7 και το Α4-Α5 διάστημα. Η συχνότητα είναι υψηλότερη κατά την τέταρτη δεκαετία της ζωής.
Η κλινική εκδήλωση μπορεί να είναι οξεία (ιστορικό τραυματισμού, τροχαίου ατυχήματος, μετά ανύψωση ή και έλξη βαρέων αντικειμένων – γενικά σε νεότερους ασθενείς), υποξεία ή χρόνια (γενικά σε μεγαλύτερους ασθενείς). Τα πιο συχνά συμπτώματα περιλαμβάνουν πόνο στον αυχένα που μπορεί να αντανακλά στον ώμο, το βραχίονα ή την άκρα χείρα, μυϊκό σπασμό και παραισθησία ή μυϊκή αδυναμία στα άνω άκρα. Τα συμπτώματα συχνά είναι εντοπισμένα και χαρακτηριστικά ριζοπάθειας. Σε χρόνιες περιπτώσεις οι ασθενείς μπορεί να εμφανίζουν μυελοπάθεια και ευρήματα από τις μακρές οδούς με αστάθεια, κλώνο, αύξηση των τενόντιων αντανακλαστικών, διαταραχές της βάδισης ή της ισορροπίας, μυϊκή ατροφία και αδυναμία.

Η ακτινογραφία μπορεί να δείξει προσθιο- ή οπισθολίσθηση, στένωση μεσοσπονδύλιων διαστημάτων ή οστεόφυτα. Η αξονική τομογραφία απεικονίζει με λεπτομέρεια την παρουσία οστεοφύτων στις αρθρώσεις του Luschka. Η μαγνητική τομογραφία (MRI) είναι μέθοδος εκλογής για τη διάγνωση της κήλης της αυχενικής μοίρας. Εάν η χρήση της MRI αντενδείκνυται (π.χ. σε ασθενείς με βηματοδότη), διενεργείται CT μυελογραφία. Η παρουσία εκφύλισης ή και κήλης ενός δίσκου δεν προκαλεί απαραίτητα και κλινική συμπτωματολογία.

Σε πολλούς ασθενείς με κήλη της αυχενικής μοίρας, με ή χωρίς ριζοπάθεια, δεν απαιτείται χειρουργική θεραπεία. Η χρήση μαλακού κολάρου περιορίζει τις ακραίες κινήσεις του αυχένα, ελαττώνοντας με τον τρόπο αυτό την πίεση στις νευρικές ρίζες. Τα μη στεροειδή αντιφλεγμονώδη φάρμακα και περιστασιακά, ή για μικρό διάστημα χορήγηση στεροειδών (σε μεγαλύτερους ασθενείς) μπορεί να μειώσει τη βαρύτητα των συμπτωμάτων. Η φυσικοθεραπεία επίσης μπορεί να ανακουφίσει τον ασθενή.
Σε οξύ πόνο εγχύσεις στον αυχένα από εξειδικευμένο ιατρό είναι ασφαλείς και προσφέρουν γρήγορη ανακούφιση.

Εάν η συντηρητική αγωγή αποτύχει, ο ασθενής μπορεί να είναι υποψήφιος για χειρουργική αποσυμπίεση της πάσχουσας νευρικής ρίζας. Οι σύγχρονες τεχνικές με πρόσθια προσπέλαση και δισκεκτομή, με ή χωρίς σπονδυλοδεσία, έχουν βελτιωθεί σημαντικά και αποτελούν σήμερα τη συνήθη χειρουργική θεραπεία της κήλης δίσκου της αυχενικής μοίρας της σπονδυλικής στήλης.

## Πηγές
* Ανδρέας Μοράκης, "Αυχεναλγία"

Κατηγορία:Μυοσκελετικές παθήσεις
Έρικ Κάρτμαν

Ο **Eric Theodore Cartman** είναι φανταστικός χαρακτήρας στην αμερικάνικη σειρά κινουμένων σχεδίων *[[South Park]]*. 

Είναι ένας από τους τέσσερις πρωταγωνιστές μαζί με τους ο Κάιλ Μπροφλόφσκι, ο Σταν Μαρς και ο Κένι ΜακΚόρμικ. Συχνά παρουσιάζεται ως αντιήρωας στη σειρά όπως και απέναντι στους φίλους του, οι οποίοι τον αποκαλούν συχνά με το επίθετο του. Η πρώτη εμφάνιση του χαρακτήρα έγινε στις 13 Αυγούστου του 1997 στην αμερικάνικη τηλεόραση στο επεισόδιο "Cartman Gets an Anal Probe". Ωστόσο η πρώτη ανεπίσημη εμφάνιση του έγινε το 1992 και 1995 στο "The Spirit of Christmas" που ήταν ταινίες μικρού μήκους από τους δημιουργούς της σειράς Τρέι Πάρκερ και Ματ Στόουν.

Η φωνή του χαρακτήρα ανήκει στον Τρέι Πάρκερ. Ο Έρικ Κάρτμαν είναι ένα υπέρβαρο, εγωπαθές, κακομαθημένο αγόρι της 3ης και μετά της 4ης δημοτικού με τάσεις ναρκισσισμού και το οποίο τις περισσότερες φορές στη σειρά είναι θυμωμένο με κάποιο πρόσωπο της σειράς η με μία κατάσταση. Μισεί τους Εβραίους, τους Χίπηδες, έχει ως είδωλο τον Αδόλφο Χίτλερ τον οποίο και παριστάνει σε επεισόδιο. Ζει με την μητέρα του Λίαν Κάρτμαν σε μία φανταστική πόλη, το Σαουθ Παρκ του Κολοράντο, στο οποίο βιώνει ασυνήθιστες καταστάσεις και περιπέτειες για μια τυπική ζωή σε μία μικρή πόλη.

Ο Κάρτμαν είναι ένας απ τους πιο δημοφιλείς χαρακτήρες της σειράς και θεωρείται ως ένας απ τους πιο αναγνωρίσιμους χαρακτήρες της αμερικάνικης τηλεόρασης απ τη πρώτη σεζόν της σειράς που έκανε διάσημο το σόου. Οι δημιουργοί της σειράς έχουν δηλώσει πως ο Έρικ Κάρτμαν είναι ο αγαπημένος τους ήρωας και αυτός με τον οποίο ταυτίζονται περισσότερο. Κατά τη διάρκεια των δεκαέξι σεζόν που εκπέμπει η σειρά το Σάουθ Παρκ έχει δεχθεί και θετικές αλλά και αρνητικές κριτικές για τον χαρακτήρα του Κάρτμαν, τις λανθασμένες πολιτικές αντιλήψεις του καθώς και για τον σοκαριστικό κυνισμό του. Προεξέχοντα τηλεοπτικά σόου και τηλεοπτικά κανάλια έχουν συμπεριλάβει τον Κάρτμαν σε λίστες με τους πιο εικονικούς τηλεοπτικούς χαρακτήρες όλων των εποχών.

Κατηγορία:Χαρακτήρες του South Park
Κατηγορία:Bullying στη μυθοπλασία
Ορθόκλαστο

Το **ορθόκλαστο** (αγγλ. orthoclase) είναι πυριτικό ορυκτό του Καλίου και του Αργιλίου. Ανήκει στη κατηγορία των τηκτοπυριτικών ορυκτών και στην ομάδα των αλκαλιούχων αστρίων. Το όνομα του προκύπτει από τις λέξεις *ορθός* και *κλάσις*, επειδή οι δύο κύριοι σχισμοί του ορυκτού τέμνονται κάθετα.

## Εμφάνιση
Το ορθόκλαστο απαντά σε όξινα και ενδιάμεσα πλουτωνικά πετρώματα (π.χ. σε γρανίτες, συηνίτες, μονζονίτες κ.α.), σε φλεβικά πετρώματα (πηγματίτες), καθώς και σε μεταμορφωμένα πετρώματα. Συνήθως σχηματίζει στερεό διάλυμα με το ορυκτό αλβίτη (NaAlSi3O8).

## Αλλοίωση
Μετατρέπεται σε σερικίτη και σε καολινίτη.

## Χρήση
Χρησιμοποιείται στη βιομηχανία για παραγωγή πορσελάνης και γυαλιού.

## Δείτε επίσης
* Κατάλογος ορυκτών

## Πηγές
* http://www.geo.auth.gr/106/8_silicates/tecto/orthoclase.htm 
* http://www.mindat.org/min-3026.html

## Βιβλιογραφία
* Η. Σ. Σαπουντζής, Γ.Θ. Χριστοφίδης, Ορυκτοδιαγνωστική, UNIVERSITY STUDIO PRESS, Θεσσαλονίκη 1985 ISBN 960-12-0149-1

Κατηγορία:Ορυκτά του αργιλίου
Ορθοκλαστο
Κατηγορία:Ορυκτά του πυριτίου
Πρωτάθλημα πετοσφαίρισης Α' εθνικής κατηγορίας γυναικών 1987-1988

Το **[[πρωτάθλημα Ελλάδας πετοσφαίρισης γυναικών]]** 1987-1988, διοργανώθηκε σε δύο φάσεις. Στην πρώτη φάση οι ομάδες αγωνίστηκαν σε ένα γύρο των εννέα αγώνων. Στη δεύτερη φάση στον πρώτο όμιλο, συμμετείχαν οι ομάδες που κατέλαβαν τις θέσεις 1-5 στην πρώτη φάση και διεκδίκησαν το πρωτάθλημα, ενώ οι 5 ομάδες του δεύτερου ομίλου (θέσεις 6-10 στην πρώτη φάση) διεκδίκησαν μια θέση στην Α1 της επόμενης περιόδου. Το πρωτάθλημα ολοκληρώθηκε στις 20 Μαρτίου 1988, με τον Παναθηναϊκό να το κατακτά για 10η φορά στην ιστορία του. Ο Α' όμιλος την επόμενη περίοδο έγινε Α1 εθνική (το πρώτο πρωτάθλημα της Α1) με 6 ομάδες (τις 5 ομάδες της περιόδου 1987-1988 μαζί με την Καβάλα), και ο Β' όμιλος έγινε Α2 (επίσης το πρώτο της Α2) με 6 ομάδες (τις 4 που κατέλαβαν τις θέσεις 2-5, και τις 2 πρωταθλήτριες της Β' εθνικής).

## Α' φάση
**Βαθμολογία**

## Β' φάση
### Όμιλος Α1

### Όμιλος Α2

## Πηγές
*Αθλητική Ηχώ 21/12/1987 σελ. 2
*Αθλητική Ηχώ 24/12/1987 σελ. 6
*Αθλητική Ηχώ 21/3/1988 σελ. 9

Κατηγορία:Α1 εθνική κατηγορία πετοσφαίρισης γυναικών
Κατηγορία:Πετοσφαίριση το 1987
Κατηγορία:Πετοσφαίριση το 1988
Κοινότητα Ανθής Σερρών

Η **κοινότητα Ανθής** ήταν κοινότητα του νομού Σερρών. Λειτούργησε μέχρι το 1998 οπότε καταργήθηκε με την εφαρμογή του σχεδίου Καποδίστριας και εντάχθηκε στον Δήμο Νιγρίτας.

Συστάθηκε το 1947, ενώ μέχρι τότε ήταν μέρος του Δήμου Νιγρίτης. Αρχικά ονομαζόταν κοινότητα Φυτοκίου και το 1956, μετονομάστηκε σε Κοινότητα Ανθής. Διατηρήθηκε αμετάβλητη μέχρι το 1998 οπότε καταργήθηκε.

## Παραπομπές


Κατηγορία:Παλαιές κοινότητες της Ελλάδας
Κοινότητα Τερπνής

Η **κοινότητα Τερπνής** ήταν κοινότητα του νομού Σερρών. Λειτούργησε μέχρι το 1998, οπότε καταργήθηκε με την εφαρμογή του σχεδίου Καποδίστριας και εντάχθηκε στον Δήμο Νιγρίτας.

Συστάθηκε το 1920 αρχικά με την ονομασία Κοινότητα Τσερπίστης. Στη συνέχεια μετονομάστηκε αρχικά σε κοινότητα Τερπνής. Για ένα μικρό διάστημα την περίοδο 1941-42 εντάχθηκε στον νομό Θεσσαλονίκης αλλά στη συνέχεια επανήλθε στον νομό Σερρών. Διατηρήθηκε μέχρι το 1998, οπότε καταργήθηκε

## Παραπομπές


Κατηγορία:Παλαιές κοινότητες της Ελλάδας
Κοινότητα Μεσολακκιάς

Η **κοινότητα Μεσολακιάς** ήταν κοινότητα του νομού Σερρών. Λειτούργησε μέχρι το 1998 οπότε καταργήθηκε με την εφαρμογή του σχεδίου Καποδίστριας και εντάχθηκε στον Δήμο Αμφίπολης.

Συστάθηκε το 1920 αρχικά με την ονομασία Κοινότητα Λακοβικίων. Στη συνέχεια μετονομάστηκε σε κοινότητα Μεσολακιάς. Το 1971 στην Κοινότητα εντάχθηκε και ο οικισμός Νέα Μεσολακκιά. Τα επόμενα χρόνια, η κοινότητα διατηρήθηκε αμετάβλητη μέχρι το 1998 οπότε καταργήθηκε

Η έκταση της κοινότητας ήταν 34Km2
## Παραπομπές


Κατηγορία:Παλαιές κοινότητες της Ελλάδας
Κοινότητα Αγίου Πνεύματος Σερρών

Η **κοινότητα [[Άγιο Πνεύμα Σερρών|Αγίου Πνεύματος]]** από το 2011 είναι μέρος της Δημοτικής Ενότητας Εμμανουήλ Παππά του Δήμου Εμμανουήλ Παππά, σύμφωνα με τις διοικητικές μεταβολές που επέφερε το Πρόγραμμα Καλλικράτης.

Μέχρι το 1998 υπήρχε ως κοινότητα του νομού Σερρών, όταν καταργήθηκε με την εφαρμογή του σχεδίου Καποδίστριας και εντάχθηκε στον Δήμο Εμμανουήλ Παππά του προγράμματος Καποδίστρια.

Συστάθηκε το 1920 αρχικά με την ονομασία Κοινότητα Βεζνίκου. Στη συνέχεια μετονομάστηκε σε κοινότητα Μονοίκου και τέλος σε κοινότητα Αγίου Πνεύματος μέχρι την κατάργησή της και ενσωμάτωσης στο Δήμο Εμμανουήλ Παππά

## Παραπομπές


Κατηγορία:Παλαιές κοινότητες της Ελλάδας
Κατηγορία:Δήμος Εμμανουήλ Παππά
Μέταλλα Σερρών

Τα **Μέταλλα** είναι χωριό του νομού Σερρών με πληθυσμό 275 κατοίκους. Ανήκει στον Δήμο Εμμανουήλ Παππά.

Το χωριό αποτελούσε αυτόνομη κοινότητα από το 1927, ενώ μέχρι τότε ήταν μέρος της κοινότητας Δοβίστης. Αρχικά ονομαζόταν κοινότητα Άνω Νούσκας, αργότερα μετονομάστηκε σε κοινότητα Άνω Δαφνουδίου και τέλος σε κοινότητα Μετάλλων. Στην κοινότητα ανήκε και ο οικισμός Συκέα με 111 κατοίκους. Διατηρήθηκε μέχρι το 1998 οπότε συγχωνεύθηκε στον Δήμο Εμμανουήλ Παππά.
.

## Ιστορία
Λίγο βορειότερα από τα σημερινά χωριά Μέταλλα και Συκιά, στον ψηλό και απόκρημνο λόφο του «Αγίου Αθανασίου», εντοπίστηκε η θέση αξιόλογης αρχαίας κώμης (των ελληνιστικών και ρωμαϊκών χρόνων). Συγκεκριμένα, η κώμη ήταν χτισμένη στη νότια πλαγιά του παραπάνω λόφου, που ήταν σχετικά ομαλή, στην οποία αποκαλύφτηκαν αρχαίοι τάφοι και νομίσματα. Επίσης, σε άλλη κοντινή θέση («Οβατζίκ») αποκαλύφτηκε ελληνιστικός τάφος, ο οποίος περιείχε 400 περίπου χάλκινα νομίσματα (Μ. Αλέξανδρου, Κάσσανδρου, Φιλίππων κ.ά.). Τέλος, από τον «Άγιο Αθανάσιο» ή από τη θέση «Οβατζίκ» προέρχονται δύο επιτύμβιες επιγραφές των αρχών του 2ου μ.Χ. αιώνα, οποίες αναφέρουν πρόσωπα με θρακικά ονόματα. Στα υστερορωμαϊκά χρόνια, η κώμη οχυρώθηκε με ακρόπολη, της οποίας τμήματα του τείχους σώζονται στην κορυφή του λόφου του «Αγίου Αθανασίου». Την οχύρωση της κώμης επέβαλε, πλην των άλλων, κυρίως η στρατηγική της θέση, αφού ήλεγχε έναν αρχαίο ορεινό δρόμο, ο οποίος, μέσω της σημερινής Μικρόπολης και Χαριτωμένης (Δράμας), έφερνε στις πηγές του ποταμού Αγγίτη.
## Έθιμα
Με την πλειοψηφία των κατοίκων να είναι ποντιακής καταγωγής, σημαντικότερο έθιμο θεωρείται η διοργάνωση ανάλογων πολιτιστικών και μουσικοχορευτικών εκδηλώσεων, ευρέως γνωστές στην επαρχία με την ονομασία Πανηγύρι. Το τελευταίο πραγματοποιείται σε ετήσια βάση, στις 14 και 15 Αυγούστου, ημέρες που εορτάζει και ο τοπικός ιερός ναός Κοιμήσεως της Θεοτόκου. Σε αυτό συμμετέχουν, πέραν των κατοίκων του χωριού και πλήθος κόσμου από τα πέριξ χωριά, καθώς και παλαιοί κάτοικοι που εχουν μετοικήσει σε αστικά κέντρα.

## Άλλος οικισμός
Στον νομό βρίσκεται και ο παραπλήσιου ονόματος εγκαταλελειμμένος οικισμός του Μετάλλου Σερρών.

## Παραπομπές


Κατηγορία:Χωριά της περιφερειακής ενότητας Σερρών
Κατηγορία:Δήμος Εμμανουήλ Παππά
Κοινότητα Νέου Σουλίου

Η **κοινότητα Νέου Σουλίου** ήταν κοινότητα του νομού Σερρών. Λειτούργησε μέχρι το 1998 οπότε καταργήθηκε με την εφαρμογή του σχεδίου Καποδίστριας και εντάχθηκε στον δήμο Εμμανουήλ Παππά.

Συστάθηκε το 1920 αρχικά με την ονομασία κοινότητα Σουμπάσκιοϊ. Περιλάμβανε αρχικά και τους οικισμούς Επτάμυλοι, Νεοχώρι και Οινούσα  που αργότερα αποσπάστηκαν Διατηρήθηκε μέχρι το 1998 οπότε καταργήθηκε

## Παραπομπές


Κατηγορία:Παλαιές κοινότητες της Ελλάδας
Κοινότητα Τούμπας Σερρών

Η **κοινότητα [[Τούμπα Σερρών|Τούμπας]]** ήταν κοινότητα του νομού Σερρών. Λειτούργησε μέχρι το 1998 οπότε καταργήθηκε με την εφαρμογή του σχεδίου Καποδίστριας και εντάχθηκε στον δήμο Εμμανουήλ Παππά.

Συστάθηκε το 1924, ενώ μέχρι τότε ήταν μέρος της κοινότητας Πόρνας. Διατηρήθηκε αμετάβλητη μέχρι το 1998 οπότε καταργήθηκε

## Παραπομπές


Κατηγορία:Παλαιές κοινότητες της Ελλάδας
Κατηγορία:Δήμος Εμμανουήλ Παππά
Παραλίμνιο Σερρών

Το **Παραλίμνιο** είναι οικισμός της περιφερειακής ενότητας Σερρών και ανήκει διοικητικά στον δήμο Εμμανουήλ Παππά.

## Διοικητικές μεταβολές
Η κοινότητα Παραλιμνίου αποτελεί κοινότητα του νομού Σερρών. Συστάθηκε το 1927, ενώ μέχρι τότε ήταν μέρος της κοινότητας Πεντάπολης. Λειτούργησε ως κοινότητα μέχρι το 1998 οπότε και καταργήθηκε με την εφαρμογή του σχεδίου Καποδίστριας και εντάχθηκε στον Δήμο Στρυμώνα.

Σήμερα, με την εφαρμογή του σχεδίου Καλλικράτης, το Παραλίμνιο αποτελεί Δημοτική Κοινότητα του Καλλικρατικού Δήμου Εμμανουήλ Παππά και ο πληθυσμός του ανέρχεται σε 435 κατοίκους , σύμφωνα με απογραφή του 2021.

## Ιστορία
### Αρχαιότητα
Λίγο βορειότερα (περίπου 500 μ.) από το σημερινό Παραλίμνιο και πλάι στην όχθη της αποξεραμένης σήμερα αρχαίας λίμνης Κερκινίτιδας (κατοπινής Αχινού) έχει διαπιστωθεί, με βάση τα όστρακα αγγείων, η θέση **αρχαίας κώμης**, η οποία ανήκε στην Οδομαντική και επιβίωσε - με άλλη ονομασία - ως τη βυζαντινή εποχή. Η ύπαρξή της επιβεβαιώνεται επιπλέον κι από την ανεύρεση - σ' ένα πολύ κοντινό σημείο όπου σχηματίζεται ένας κολπίσκος - ελληνιστικής επιγραφής, στην οποία αναγράφεται «*κόλπος Κίμα*». Θεωρείται πολύ πιθανό ότι η κώμη ήταν ομώνυμη με τον κόλπο, όπως συχνά συνέβαινε στην αρχαία πρακτική ονοματοθεσιών. Το αρχαίο αυτό τοπωνύμιο («Κίμα») σχετίζεται πιθανώς με τα πελασγικά τοπωνύμια «Κιμάρα» της Κρήτης και «Κύμη» της Εύβοιας, τα οποία σήμαιναν «κόλπο» ή «λιμάνι».

### Βυζαντινοί και νεότεροι χρόνοι
Το Παραλίμνιο είναι γνωστό στη βυζαντινή εποχή ως χωριό του "Βερνάρους". Επί της τουρκοκρατίας λεγόταν Βερνάρ, ονομασία που προέρχεται από τις λέξεις βερ=δώσμου και ναρ=ρόδι. Οι κάτοικοι του Παραλιμνίου είναι Θρακιώτες, Σαρακατσάνοι και Αρβανίτες.

Επίσης στο Παραλίμνιο, "ευρισκόμενο περι την Παραλιμνίαν εις το χωρίον Βερνάρους", μνημονεύεται Μονύδριο της Αγίας Βαρβάρας σε έγγραφο του 1304 ως ευκτήριος οικος, κτήμα της Μονής Προδρόμου του Μενοικίου όρους. Στη συνέχεια και μέχρι τα μέσα του 14ου αιώνος το Μονύδριο φέρεται ως μετόχι της ιδίας μονής και φαίνεται να έχει προσόδους από καλλιεργήσιμες εκτάσεις και από αλιευτικά σκάφη.

## Πολιτισμός
Στο Παραλίμνιο δραστηριοποιούνται ο πολιτιστικός σύλλογος και η ποδοσφαιρική ομάδα «Απόλλων» , ο οποίος κρατάει μία πολυετής παρουσία στην Γ' Εθνική και υπήρξε η πρώτη ερασιτεχνική ομάδα που έφτασε στους 8 του Κυπέλλου Ελλάδος , όπου ηττήθηκε από τη  Π.Α.Σ. Λαμία.

## Παραπομπές


Κατηγορία:Χωριά της περιφερειακής ενότητας Σερρών
Κατηγορία:Δήμος Εμμανουήλ Παππά
Πρωτάθλημα καλαθοσφαίρισης Α' εθνικής κατηγορίας γυναικών 1987-1988

Το **πρωτάθλημα μπάσκετ γυναικών της περιόδου 1987-88** ήταν το τέταρτο στην ιστορία της Α' Εθνικής και διεξήχθη με τη συμμετοχή 12 ομάδων. Ολοκληρώθηκε στις 27 Μαρτίου 1988. Πρωταθλήτρια για το 1988 ανακηρύχθηκε η ομάδα του Α.Ο. Σπόρτιγκ Αθηνών για 11η φορά στην ιστορία της, εξασφαλίζοντας τη συμμετοχή της στο Κύπελλο Πρωταθλητριών. Οι Αγία Παρασκευή, ΜΕΝΤ, Απόλλων Καλαμαριάς και Α.Ο. Σερρών εξασφάλισαν τη συμμετοχή τους στο κύπελλο Κύπελλο Λιλιάνα Ρονκέτι. Υποβιβάστηκαν οι Ηρακλής, Ολυμπιακός Βόλου, Παλαιό Φαληρο και Ηρόδοτος.

## Βαθμολογία

20px|Α1 **Βαθμολογία** 20px|Α1





### Πρώτες Σκόρερ

## Πρωταθλητής Σπόρτιγκ
* Προπονητής: Πολέμης - Βελισσαράκος
* Παίκτριες: Κωνσταντινίδου Α., Γιαλούση, Καπογιάννη, Ρήγα, Κομματά, Κλιγκοπούλου, Αγγελίδου, Λαναρά, Τοκατλίδου, Πατσουλάκη.

## Παραπομπές


## Πήγες
* Συλλογικό, 100 χρόνια μπάσκετ 1891–1991, έκδοση «Τρίποντο», Αθήνα 1991, σελίδα 297
* Ψηφιακό αρχείο της ΕΟΚ
* Αρχείο Αθλητικής Ηχούς Δευτέρα 28 Μαρτίου 1988, σελίδα 4



1987 1988
Πρωταθλημα Ελλαδος Α Γυναικών 1987 1988
Πρωταθλημα Ελλαδος Α Γυναικών 1987 1988
Λίλα Ντάουνς

Η **Λίλα Ντάουνς** (ισπανικά: **Lila Downs**- 9 Σεπτεμβρίου 1968 Οαχάκα, Μεξικό) είναι Μεξικανή τραγουδίστρια και τραγουδοποιός, που τραγουδά σε πολλές γλώσσες, κυρίως ισπανικά και αγγλικά. Το μουσικό ύφος της είναι σύμφωνο με τις μεξικανικές ρίζες της και των αυτοχθόνων λαών του Μεξικού.

## Βιογραφία
Η Λίλα είναι κόρη της τραγουδίστριας καμπαρέ Ανίτα Σαντσες και και του Άλλεν Ντάουνς, καθηγητή κινηματογραφίας στη Μινεσότα. Έχει ζήσει στο Οαχάκα, Μεξικό και Καλιφόρνια, Ηνωμένες Πολιτείες, ως έφηβος και ως ενήλικας στη Μινεσότα. Έλαβε πτυχίο ανθρωπολογίας στο Πανεπιστήμιο της Μινεσότα. Αργότερα, ξαναγύρισε στην Μεξικό, όπου άρχισε να τραγουδά σε κλαμπ της Οαχάκα, καθώς και στη Φιλαδέλφεια με την υποστήριξη του Paul Cohen, ενός Αμερικανού σαξοφωνίστα. Η Λίλα ετοιμάζει το έβδομο στούντιο άλμπουμ της που θα ξεκινήσει την άνοιξη του 2011.

## Δισκογραφία
### Στούντιο άλμπουμ
* 1994 – *Ofrenda*
* 1996 – *Azuláo. En vivo con Lila Downs*
* 1999 – *La Sandunga* (Ο Σανδυνγα)
* 1999 – *Trazos*
* 2000 – *Árbol de la vida* (Το Δέντρο της Ζωής)
* 2001 – *La Línea* 
* 2004 – *Una sangre*
* 2006 – *La Cantina*
* 2008 – *The Very Best Of Lila Downs (El Alma De Lila Downs)* (CD)
* 2009 – *Ojo de Culebra*
* 2010 – *Lila Downs y La Misteriosa "En París Live à Fip"*
* 2011 – *Pecados y Milagros* (Sins and Miracles)
### DVD
* 2007 – *Lotería Cantada* 
* 2008 – *The Very Best Of Lila Downs (El Alma De Lila Downs)*

## Παραπομπές

## Εξωτερικοί σύνδεσμοι

* liladowns.com

Κατηγορία:Μεξικανοί τραγουδιστές
Κατηγορία:Βραβευμένοι με Grammy
Πανελλήνιο πρωτάθλημα πετοσφαίρισης γυναικών 1972

Το **[[Πρωτάθλημα Ελλάδας πετοσφαίρισης γυναικών|πανελλήνιο πρωτάθλημα πετοσφαίρισης γυναικών]] 1972**, διεξήχθη στην Καβάλα. Πήραν μέρος 6 ομάδες, αγωνιζόμενες με σύστημα ενός γύρου με βαθμολογία. Την τελευταία αγωνιστική οι δύο πρωτοπόροι του πρωταθλήματος, Παναθηναϊκός και Κολλέγιο, έπαιξαν μεταξύ τους σε έναν άτυπο τελικό. Ο Παναθηναϊκός κέρδισε εύκολα το πρώτο σετ με 15-5, για να απαντήσει το Κολλέγιο, που κέρδισε με το ίδιο σκορ (15-5) το δεύτερο. Στη συνέχεια ο Παναθηναϊκός πέρασε πάλι μπροστά κερδίζοντας το τρίτο σετ με 15-13, για ισοφαρίσει ξανά το Κολλέγιο κερδίζοντας το τέταρτο σετ με 15-13. Στο πέμπτο σετ το Κολλέγιο προηγήθηκε με 8-1, αλλά με αντεπίθεση διαρκείας ο Παναθηναϊκός το κέρδισε με 15-9 και κατέκτησε το 2ο πρωτάθλημα στην ιστορία του.

**Συμμετέχοντες**:
* **Πρωτάθλημα Κέντρου**: Παναθηναϊκός, Αμερικανικό Κολλέγιο Θηλέων Αθηνών
* **Πρωτάθλημα Θεσσαλονίκης**: Ηρακλής, Άρης
* **Πρωτάθλημα Περιφέρειας**: Καβάλα, Εθνικός Αλεξανδρούπολης

## Τελική βαθμολογία

## Αποτελέσματα

## Εξωτερικοί σύνδεσμοι
Αρχείο Αθλητικής Ηχούς Δευτέρα 10 Ιουλίου 1972, σελίδα 7

Κατηγορία:Α1 εθνική κατηγορία πετοσφαίρισης γυναικών
Κατηγορία:Πετοσφαίριση το 1972
Άνταμ Άσνικ

Ο **Αδάμ Ασνύκ** (1838 – 1897) ήταν σημαντικός Πολωνός πατριώτης ποιητής, δραματουργός, και καθηγητής φιλοσοφίας.

## Γενικά
Γεννήθηκε το 1838 στη πόλη Κάλιτς της κεντρικής Πολωνίας και ήταν γόνος αριστοκρατικής οικογένειας με πριγκιπικούς δεσμούς. Σπούδασε στις καλλίτερες σχολές της χώρας αρχικά ιατρική και στη συνέχεια μετέβη σε άλλα Πανεπιστήμια της Ευρώπης σπουδάζοντας φιλοσοφία. Επιστρέφοντας το 1862 στη πατρίδα του έλαβε μέρος στην επανάσταση κατά των Ρώσων όπου και αναγκάστηκε να διαφύγει στο εξωτερικό να τελειοποιήσει τις σπουδές του στη Χαϊδελβέργη και να επιστρέψει αργότερα στην Κρακοβία όπου και εγκαταστάθηκε μόνιμα. Εκεί και ανέλαβε στη συνέχεια  καθηγητής της φιλοσοφίας στο Πανεπιστήμιο της Κρακοβίας.
Παράλληλα ασχολήθηκε με τη δημοσιογραφία και το 1889 εκλέχθηκε μέλος της Πολωνικής (γαλικιανής) βουλής. 

## Ποιητικό έργο
Από πολύ νωρίτερα όμως άρχισε ν΄ αναδεικνύεται το συγγραφικό του ταλέντο στη ποίηση όπου και εμφανίσθηκε στο θέατρο με την υπέροχη κωμωδία «*Ηλιοτρόπιο*» γραμμένη σε στίχους που ανεβάστηκε θριαμβικά σε όλα σχεδόν τα θέατρα της Πολωνίας. Μετά απ΄ αυτή την εξαιρετική επιτυχία του, το 1870 δημοσίευσε δύο τόμους με λυρικά ποιήματα. Το 1878 ανέβασε στο θέατρο της Βαρσοβίας την κωμωδία «*Ο πόλεμος των χαρτοπαικτών*» που υπήρξε μια επίσης εξαιρετική ηθογραφία του λαού της Γαλικίας. 
Μετά απ΄ αυτό το έργο συνέγραψε το δράμα «*ο Νικόλαος Ριέτσες*», που κρίθηκε ως άριστο των δραματικών έργων του, καθώς και την τραγωδία «*Κιεζστούτ, πρίγκιψ της Λιθουανίας*» γραμμένη κι αυτή έμμετρα σε στίχους.

Ο Ασνύκ θεωρείται σήμερα, στη Πολωνία, ως ο μεγαλύτερος ποιητής των νεοτέρων χρόνων της γενιάς του, αμέσως μετά (διάδοχος) του Άνταμ Μισκιέβιτς. Δύο χρόνια μετά τον θάνατό του δημοσιεύτηκαν στη Βαρσοβία τα «Άπαντα» αυτού σε πέντε τόμους. Το δε 1901 μεταφράστηκαν στη ρωσική όπου και δημοσιεύτηκαν σε επτά τόμους.

Ο Ασνύκ πέθανε στη Κρακοβία στις 2 Αυγούστου του 1897.

## Παραπομπές


## Πηγές
* "Μεγάλη Ελληνική Εγκυκλοπαίδεια" τομ.Ε΄, σελ.843.

## Εξωτερικοί σύνδεσμοι
* 

Κατηγορία:Πολωνοί ποιητές
Κατηγορία:Πολωνοί θεατρικοί συγγραφείς
Ιταλική Εαρινή Επίθεση

thumb|300px|Τμήμα του Ελληνικού Στρατού αναμένει ιταλική έφοδο κατά την εαρινή επίθεση.
Με την ονομασία **Ιταλική Εαρινή Επίθεση**, ή **Επιχείρηση Πριμαβέρα** φέρεται η γενική αντεπίθεση των ιταλικών δυνάμεων κατά των ελληνικών προχωρημένων θέσεων στη διάρκεια του Ελληνοϊταλικού πολέμου προκειμένου ν΄ ανακτήσουν τις θέσεις από τις οποίες είχαν υποχωρήσει και κατά συνέπεια ν' ανατρέψουν την μέχρι τότε σε βάρος τους έκβαση του πολέμου. Η επιχείρηση αυτή έλαβε χώρα υπό την προσωπική εποπτεία του Μουσολίνι, από 9 μέχρι και  25 Μαρτίου 1941, σε όλο το μήκος του ελληνοϊταλικού μετώπου και έληξε με πλήρη αποτυχία, διατηρώντας οι ελληνικές δυνάμεις ακέραιες τις θέσεις τους. Αυτή ήταν και η τελευταία απόπειρα των Ιταλών μέχρι την γερμανική εισβολή στην Ελλάδα που ακολούθησε μετά δεκαήμερο, στις 6 Απριλίου 1941

## Η Σύγκρουση
Η εαρινή επίθεση με την κωδική ονομασία «Πριμαβέρα» (ιταλ. primavera, άνοιξη) ξεκίνησε στις 6:30' το πρωί της 9ης Μαρτίου με βολές πυροβολικού και εναέριους βομβαρδισμούς, κυρίως εναντίον του τομέα της 1ης Ελληνικής Μεραρχίας μεταξύ Τρεμπεσίνας και Μπούμπεσι. Η πυκνότητα των πυρών ήταν ιδιαίτερα μεγάλη κατά των υψωμάτων 717 και 731. Ακολούθησαν αλλεπάλληλες επιθέσεις με τμήματα πεζικού χωρίς όμως κανένα αποτέλεσμα.

Η ιταλική επίθεση συνεχίστηκε επί τέσσερις ημέρες με αμείωτη σφοδρότητα και με μεγάλες απώλειες ιδιαίτερα για τους επιτιθέμενους. Οι βολές του ιταλικού πυροβολικού δεν έπαυαν ούτε τη νύχτα. Οι ελληνικές δυνάμεις τελικά κατάφεραν να διατηρήσουν ακέραιες τις θέσεις τους σε όλη τη γραμμή του μετώπου, πολεμώντας πολλές φορές σώμα με σώμα, αποκρούοντας όλες τις επιθέσεις των Ιταλών.

## Έκβαση
Ο Μπενίτο Μουσολίνι στις 12 Μαρτίου βλέποντας ότι η ιταλική επίθεση οδηγούνταν σε παταγώδη αποτυχία διέταξε τη συνέχιση των επιχειρήσεων με όλες τις διαθέσιμες δυνάμεις. Την επόμενη ημέρα εκδηλώθηκε ισχυρότατη επίθεση αφού προηγήθηκε καταιγισμός βολών πυροβολικού και αεροπορικών βομβαρδισμών με πενιχρά όμως αποτελέσματα. Στις 25 Μαρτίου έγινε η τελευταία ανεπιτυχής προσπάθεια μετά την οποία η ιταλική ηγεσία διέταξε την παύση των επιχειρήσεων.

## Πηγές
*ΓΕΣ/ΔΕΚ «Στρατιωτική Ιστορία της Νεωτέρας Ελλάδος» Αθήναι 1980 σ.161-162
*Σκάι βιβλίο, *Εμείς οι Έλληνες*, Τόμος Β΄.

## Παραπομπές


Εαρινή Αντεπίθεση
Εαρινή
Γκουανταλκανάλ

Το **Γκουανταλκανάλ** () είναι τροπικό νησί στο νοτιοδυτικό Ειρηνικό Ωκεανό. Είναι το μεγαλύτερο νησί των Νησιών Σολομώντα και το 1942-43 ήταν η περιοχή όπου διαδραματίστηκε μία από τις πιο σκληρές μάχες μεταξύ Αμερικανών και Ιαπώνων. Μετά το τέλος του πολέμου, η Ονιάρα, πόλη του Γκουανταλκανάλ, έγινε η νέα πρωτεύουσα των Νησιών Σολομώντα. Το Γκουανταλκανάλ αποτελείται κυρίως από τροπικό δάσος ενώ έχει και ένα ενεργό ηφαίστειο. Η έκταση του είναι 5.302 τ.χλμ. και έχει περίπου 110.000 κατοίκους.

## Ιστορία
### Δεύτερος Παγκόσμιος Πόλεμος
Κατά τη διάρκεια του Β΄ Παγκοσμίου Πολέμου η Ιαπωνία κατέλαβε το Γκουανταλκανάλ τον Μάιο του 1942. Οι Ιάπωνες ξεκίνησαν την κατασκευή ενός αεροδρομίου με σκοπό να δημιουργηθεί εκεί ένα κομβικό σημείο όπου θα βοηθούσε στην εξάπλωση της Ιαπωνικής Αυτοκρατορίας προς την Αυστραλία. Οι Αμερικανοί στις 7 Αυγούστου του 1942 ξεκίνησαν την απόβαση στο νησί, η οποία και διήρκεσε μέχρι τις 9 Φεβρουαρίου του 1943. Συνολικά στο νησί αποβιβάστηκαν 60.000 Αμερικανοί αλλά και Αυστραλοί στρατιώτες ενώ η ιαπωνική δύναμη αριθμούσε 36.000.

Οι επιθέσεις των συμμαχικών δυνάμεων ήταν αδυσώπητες. Για έξι μήνες πραγματοποιήθηκε μια μεγάλη επιχείρηση από ξηρά, θάλασσα και αέρα. Η μάχη με τον καιρό εξελίχθηκε σε εκστρατεία φθοράς έως ότου οι Ιάπωνες τελικά παραδόθηκαν, νικημένοι από την πείνα.Οι απώλειες ήταν τρομακτικές. Οι συμμαχικές δυνάμεις είχαν χάσει 7.000 περίπου στρατιώτες τη στιγμή που οι Ιάπωνες μετρούσαν 31.000 νεκρούς. Επίσης χάθηκαν 29 πλοία και 615 αεροπλάνα για τους Αμερικανούς και 38 πλοία και 683 αεροπλάνα για τους Ιάπωνες.

### Εμφύλιος
Το 1999 ξέσπασε εμφύλια διαμάχη στην περιοχή. Η διαμάχη ξέσπασε μεταξύ των εγχώριων κατοίκων και των Μαλαϊτάνων που είχαν έρθει από το γειτονικό νησί. Η οργάνωση "Επαναστατικός Στρατός του Γκουανταλκανάλ", η οποία μετά ονομάστηκε *Κίνημα Ελευθέρωσης του Ισατάμπου* άρχισε να τρομοκρατεί και να εκδιώκει τους Μαλαϊτάνους. Ο λόγος ήταν ότι οι ντόπιοι κατηγορούσαν τους Μαλαϊτάνους ότι τους παίρνουν τη γη και τις δουλειές. Περίπου 20.000 εγκατέλειψαν τα σπίτια τους. Όμως στη συνέχεια ένα αντίπαλο κίνημα με όνομα η 'Δύναμη του Αετού της Μαλάιτα' "έριξε" την κυβέρνηση λέγοντας πως δεν κατάφερε να προστατεύσει τη ζωή και την περιουσία των Μαλαϊτάνων.

Τελικά ειρήνη επήλθε το 2000 με τη βοήθεια της Αυστραλίας. Ο εμφύλιος πόλεμος στοίχισε περίπου 100 νεκρούς.

## Τηλεοπτική Αναφορά
Το νησί αναφέρεται, λόγω της μάχης στον Δεύτερο Παγκόσμιο Πόλεμο, στην τηλεοπτική σειρά *[[The Pacific]]*  καθώς και στην ταινία The Thin Red Line: *Η Λεπτή Κόκκινη Γραμμή.*  

## Παραπομπές


## Εξωτερικοί σύνδεσμοι

* Αμερικανικό Ναυτικό: Η Ιστορία 

Κατηγορία:Γεωγραφία των νήσων Σολομώντα
Πελελίου

Το **Πελελίου** είναι πόλη και μία από τις δεκαέξι πολιτείες του Παλάου. Αποτελείται από άλλα δύο νησιά στα βορειανατολικά, που μαζί συμπληρώνουν την πολιτεία Πελελίου. Έχει έκταση 13 τετραγωνικά χιλιόμετρα και μόλις 705 κατοίκους σύμφωνα με την απογραφή του 2005. Το νησί έχει γίνει γνωστό λόγω της ομώνυμης μάχης στο Β' Παγκόσμιο Πόλεμο. 

Στο Πελελίου βρίσκονται τα παρακάτω τέσσερα χωριά: 

*Kloulklubed
*Imelechol 
*Lademisang 
*Ongeuidel 

## Ιστορία
Στο νησί έγινε το 1944 η **Μάχη του Πελελίου**, μία από τις πιο σκληρές μάχες στο μέτωπο του Ειρηνικού. Το Σεπτέμβρη του 1944 οι Αμερικανοί έκαναν απόβαση στο νησί που τελούσε υπό Ιαπωνική κατοχή. Η μάχη διήρκεσε 2 μήνες και είχε ως αποτέλεσμα τον θάνατο 11.000 Ιαπώνων και 1.800 Αμερικανών στρατιωτών. Πολλές από τις εγκαταστάσεις που κατασκευάστηκαν κατά την διάρκεια του πολέμου καθώς και πολλά άρματα έχουν απομείνει μέχρι και σήμερα στο νησί.

## Τηλεοπτική Αναφορά
Το νησί γίνεται αναφορά στην τηλεοπτική σειρά The Pacific με θέμα τον Δεύτερο Παγκόσμιο Πόλεμο .

## Παραπομπές


## Εξωτερικοί σύνδεσμοι

*Χάρτης Του Πελελίου
*http://www.nps.gov/pwro/piso/peleliu/title.htm

Κατηγορία:Γεωγραφία του Παλάου
Δεύτερη πολιορκία του Μεσολογγίου

Ο όρος **Δεύτερη πολιορκία του Μεσολογγίου** μπορεί να αναφέρεται:
*Σε πολεμικό γεγονός του 1823, που ανάγκασε τους κατοίκους και τις αρχές του Μεσολογγίου να προετοιμαστούν για πολιορκία. Τελικά οι τουρκικές δυνάμεις πολιόρκησαν το Αιτωλικό και το Μεσολόγγι δεν δέχτηκε επιθέσεις. Για περισσότερες πληροφορίες δείτε: Πολιορκία του Αιτωλικού
*Στη μεγάλη πολιορκία του Μεσολογγίου από τον Απρίλιο του 1825 έως τον Απρίλιο του 1826  που οδήγησε τελικά στην Έξοδο του Μεσολογγίου. Σε πολλές πηγές που ονομάζουν δεύτερη πολιορκία το πολεμικό γεγονός του 1823, η συγκεκριμένη πολιορκία αναφέρεται ως Τρίτη Πολιορκία του Μεσολογγίου.

Κατηγορία:Πολιορκίες
Σκαρμός

thumb|220px|Σκαρμός σε σύγχρονο κωπηλατικό σκάφος
**Σκαρμός** είναι ένας σιδερένιος άξονας ο οποίος στην άκρη του περιέχει ένα τετράγωνο ανοικτό με μια βαλβίδα στην κορυφή. Μέσα στον σκαρμό τοποθετείται το κουπί και με την ειδική βαλβίδα βιδώνεται στον σκαρμό. Ο σκαρμός επιτρέπει στον κωπηλάτη να εκτελεί μεγαλύτερες κουπιές.

Κατηγορία:Κωπηλασία